
ΚΑΛΕΣΜΑ ΑΛΛΗΛΕΓΓΥΗΣ ΚΑΙ ΑΓΩΝΑ

Γονείς και κηδεμόνες παιδιών με αναπηρία, μέλη των οικογενειών με ανάπηρο και χρόνιο πάσχοντα, σας καλούμε να πάρετε μέρος στην συγκέντρωση ενημέρωσης και διεκδίκησης του παραρτήματος του Ενιαίου Συλλόγου Γονέων και Κηδεμόνων ΑΜΕΑ Αττικής και Νήσων των Νότιων συνοικιών και της ΣΕΑΑΝ.
 
Την Τετάρτη 17 του Ιούνη στις 19:00 στην πλατεία του Δημαρχείου Ταύρου – Μοσχάτο (Κοραή 36 & Αγ. Γερασίμου).

Συνεχίζουμε τον αγώνα μαζί με τους αγωνιστικούς φορείς της περιοχής! Να ξανανοίξει το απογευματινό τμήμα του ΚΔΑΠ ΜΕΑ Μοσχάτου. Να λειτουργήσουν και άλλα δημόσια ΚΔΑΠ ΜΕΑ στην περιοχή με όλο το αναγκαίο προσωπικό, με εξειδικευμένα επιστημονικά προγράμματα με βάση τις ανάγκες. Να ανοίξουν με την νέα σχολική χρονιά ειδικά σχολεία πρωτοβάθμια και δευτεροβάθμια στον δήμο μας γιατί δεν μπορούν τα παιδιά μας να μείνουν κλεισμένα στα σπίτια τους ή να ταξιδεύουν ώρες στα ακατάλληλα μεταφορικά μέσα για να πάνε σε κάποιο ειδικό σχολείο. Όχι στις συγχωνεύσεις τμημάτων. Παράλληλη στήριξη σε όλα τα παιδιά με βάση τις γνωματεύσεις. Νοσηλευτές και απινιδωτές σε όλα τα σχολεία. Όχι στις περικοπές των θεραπειών, όχι στην εμπορευματοποίηση των αναγκών μας. Αγωνιζόμαστε μαζί με τους εργαζόμενους των Δήμων για να μην περάσει το νομοσχέδιο που βάζει ταφόπλακα και σε αυτές τις περιορισμένες κοινωνικές υπηρεσίες και δομές των δήμων. 
Υπενθυμίζουμε ότι είναι σε εξέλιξη οι εκλογές του Ενιαίου Συλλόγου. Στον χώρο της συγκέντρωσης θα υπάρχει κάλπη από τις 6 έως την λήξη της όπου θα μπορούμε να ψηφίσουμε για τα νέα όργανα του συλλόγου. Εγγραφές γίνονται και κατά την διάρκεια των εκλογών.	
Συμβάλλουμε με τη συμμετοχή μας, στο δυνάμωμα του Συλλόγου μας. Η μαζική συμμετοχή, στις εκλογές του συλλόγου, που πραγματοποιούνται από τις του 5 Ιούνη μέχρι τις 19 Ιούνη, όπου εκτός από το κεντρικό ΔΣ και την ΕΕ, θα εκλέξουμε και το συμβούλιο του παραρτήματος, θα μας δώσει ώθηση, δύναμη στον αγώνα για την προστασία των ανθρώπων μας, των οικογενειών μας. 
Στην κόλαση που μας ετοιμάζουν μία είναι η απάντηση. 
Η οργάνωση του αγώνα, ενάντια, στις περικοπές των εξετάσεων και των θεραπειών, την παραπέρα εμπορευματοποίηση της υγείας, της πρόνοιας, της ειδικής αγωγής και αποκατάστασης. 
Ενάντια στις θυσίες που μας καλούν για τις ανάγκες των κερδών τους, για τις ανάγκες της πολεμικής οικονομίας.

Με την αλληλεγγύη μας, με τον αγώνα μας, 
υπερασπιζόμαστε τα παιδιά μας, τους ανθρώπους μας, τα σπίτια μας, τις οικογένειες μας.

ΟΛΟΙ ΜΑΖΙ ΕΙΜΑΣΤΕ ΔΥΝΑΤΟΙ!

Το ΔΣ του ΕΝΙΑΙΟΥ,
Η Γραμματεία της ΣΕΑΑΝ,
12/06/2026

